CELEX: 62008CA0323
Language: da
Date: 2009-12-10 00:00:00
Title: Sag C-323/08: Domstolens dom (Fjerde Afdeling) af 10. december 2009 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo, Bartolomé Valera Huete mod Herencia yacente de Rafael de las Heras Dávila, Sagrario de las Heras Dávila (anmodning om præjudiciel afgørelse fra Tribunal Superior de Justicia de Madrid — Spanien) (Præjudiciel forelæggelse — beskyttelse af arbejdstagerne — kollektive afskedigelser — direktiv 98/59/EF — arbejdskontrakters ophør på grund af arbejdsgiverens død)

30.1.2010   
            
            
               DA
            
            
               Den Europæiske Unions Tidende
            
            
               C 24/10
            
         Domstolens dom (Fjerde Afdeling) af 10. december 2009 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo, Bartolomé Valera Huete mod Herencia yacente de Rafael de las Heras Dávila, Sagrario de las Heras Dávila (anmodning om præjudiciel afgørelse fra Tribunal Superior de Justicia de Madrid — Spanien)
   (Sag C-323/08) (1)
   
   (Præjudiciel forelæggelse - beskyttelse af arbejdstagerne - kollektive afskedigelser - direktiv 98/59/EF - arbejdskontrakters ophør på grund af arbejdsgiverens død)
   2010/C 24/15
   Processprog: spansk
   
      Den forelæggende ret
   
   Tribunal Superior de Justicia de Madrid
   
      Parter i hovedsagen
   
   
      Sagsøgere: Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo, Bartolomé Valera Huete
   
      Sagsøgte: Herencia yacente de Rafael de las Heras Dávila, Sagrario de las Heras Dávila
   
      Sagens genstand
   
   Anmodning om præjudiciel afgørelse — Tribunal Superior de Justicia de Madrid — fortolkning af artikel 1-4 og 6 i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (EFT L 225, s. 16) — national lovgivning, som begrænser begrebet »kollektive afskedigelser« til kun at omfatte afskedigelser af økonomiske, tekniske, organisatoriske eller produktionsmæssige grunde — ophør af ansættelsesforholdet på grund af arbejdsgiverens død, pension eller invaliditet — ikke den samme godtgørelse i de to tilfælde — forenelighed med Den Europæiske Unions charter om grundlæggende rettigheder og Fællesskabspagten om arbejdstagernes grundlæggende arbejdsmarkedsmæssige og sociale rettigheder
   
      Konklusion
   
   
               1)
            
            
               Artikel 1, stk. 1, i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser skal fortolkes således, at den ikke er til hinder for en national lovgivning, hvorefter ophøret af arbejdskontrakter for adskillige arbejdstagere, hvis arbejdsgiver er en fysisk person, på grund af dennes død ikke kan betragtes som en kollektiv afskedigelse.
            
         
               2)
            
            
               Direktiv 98/59 er ikke til hinder for en national lovgivning, der fastsætter forskellige godtgørelser, afhængigt af, om arbejdstagerne har mistet deres arbejde som følge af arbejdsgiverens død eller som følge af en kollektiv afskedigelse.
            
         
      (1)  EUT C 236 af 13.9.2008.